KÉPZÉS – Bábcsoportvezetői alapismeretek I. – Napsugár Bábszínház
by Lenkefi Réka · 2016-08-31
A Nemzeti Művelődési Intézet – az amatőr művészeti tevékenységek megerősítése céljából – térítésmentes„Bábcsoportvezetői alapismeretek I.” elnevezésű, 60 órás közművelődési szakmai továbbképzést hirdet!
A képzést közművelődési szakembereknek, illetve olyan, minimum középfokú iskolai végzettséggel (érettségivel) rendelkező érdeklődőknek ajánljuk, akik szívügyüknek tekintik a bábjátékos hagyományok újraélesztését, motiváltak a gyermekkorúak számára indított bábjátékos produkciók létrehozásában, valamint a bábjátékkal foglalkozó csoportok vezetésében.
A képzések országosan, hat kijelölt megyében 2016. szeptember-november között kerülnek lebonyolításra.
Amennyiben ajánlatunk felkeltette érdeklődését, az alábbi linken tájékozódhat a képzésben való részvétel és a jelentkezés körülményeiről, helyszíneiről és részletes információiról: http://www.nmi.hu/hu/Hirek/Babcsoportvezetoi-tovabbkepzes-kozmuvelodesi-szakembereknek
Az érdeklődők első körben a „Bábcsoportvezetői alapismeretek I.” 60 órás képzés alábbi hat kijelölt képzési helyszínére adhatják be jelentkezésüket (online módon):
– Báb-Szín-Tér Műhely – Kaposvár (Somogy megye)
– Ciróka Bábszínház – Kecskemét (Bács-Kiskun megye)
– Harlekin Bábszínház – Eger (Heves megye)
– Mesebolt Bábszínház – Szombathely (Vas megye)
– Napsugár Bábszínház – Békéscsaba (Békés megye)
– Vojtina Bábszínház – Debrecen (Hajdú-Bihar megye)
A képzési helyszín kiválasztásra az online jelentkezés során van lehetősége a jelentkezőnek, az alábbi felületen:Jelentkezés a képzésre…
A képzésről bővebb tájékoztatást a Nemzeti Művelődés Intézet Megyei Szakmai Módszertani Irodái nyújtanak!
A Megyei Módszertani Iroda elérhetőségei:
Kapcsolattartó neve: Savolt Zoltán módszertani referens
E-mail: savolt.zoltan@nmi.hu
Telefonszám: +3630/206-4886
A Nemzeti Művelődési Intézet Országos Felnőttképzési Szakmai Központjának megbízásából.
Békéscsaba, 2016. augusztus 25.
Next story Zenekari árok
Previous story Fejest a bábokba!